
ŠAKIŲ RAJONO SAVIVALDYBĖS  TARYBA

SPRENDIMAS
DĖL MOKINIO KREPŠELIO LĖŠŲ PASKIRSTYMO, PERSKIRSTYMO, NAUDOJIMO IR PERDAVIMO TVARKOS APRAŠO TVIRTINIMO

2010 m. spalio 28 d. Nr. T-319
Šakiai

             
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d., 2010 m. valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2009, Nr. 152-6822) 4 str. 3 d., Vyriausybės 2001 m. birželio 27 d. nutarimu Nr. 785 ,,Dėl mokinio krepšelio lėšų apskaičiavimo ir paskirstymo metodikos patvirtinimo“ (Žin., 2001, Nr. 57-2040; 2009, Nr. 158-7134), Švietimo ir mokslo ministro 2007 m. balandžio 4 d. įsakymu Nr. ISAK-605 (Žin., 2007, Nr. 41-1551) patvirtintų  Mokinių profesiniam konsultavimui skirtų lėšų naudojimo metodinių rekomendacijų 13 p., 2007 m. spalio 2 d. įsakymu Nr. ISAK-1934 (Žin., 2007, Nr. 105-4319) patvirtintų Mokinių pažintinei veiklai skirtų lėšų naudojimo metodinių rekomendacijų 9 p. bei 2009 m. gegužės 11 d. įsakymu Nr. ISAK-971 „Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, lietuvių kalbos (gimtosios) valstybinio brandos egzamino teksto rašymo dalies ir mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ (Žin., 2009, Nr. 39-527),                              n u s p r e n d ž i a:

              1. Patvirtinti Mokinio krepšelio lėšų paskirstymo, perskirstymo, naudojimo ir perdavimo tvarkos aprašą (pridedama).

              2. Pripažinti netekusiu galios rajono savivaldybės tarybos 2008 m. kovo 27 d. sprendimą Nr. T-104 „Dėl mokinio krepšelio lėšų paskirstymo, perskirstymo, naudojimo ir perdavimo tvarkos aprašo tvirtinimo“. 

Savivaldybės mero pavaduotojas,
pavaduojantis savivaldybės merą


Algimantas Damijonaitis

                                                                                             PATVIRTINTA

                                                                                             Šakių rajono savivaldybės tarybos

                                                                                             2010 m. spalio 28 d. sprendimu Nr.T-319

MOKINIO KREPŠELIO LĖŠŲ PASKIRSTYMO, PERSKIRSTYMO, NAUDOJIMO IR PERDAVIMO TVARKOS APRAŠAS

I. BENDROSIOS NUOSTATOS
1. Mokinio krepšelio lėšų paskirstymo, perskirstymo, naudojimo ir perdavimo tvarkos aprašas (toliau – tvarkos aprašas) reglamentuoja mokinio krepšelio lėšų paskirstymo, perskirstymo, naudojimo ir perdavimo principus bendrąjį lavinimą teikiančiose mokyklose ir priešmokyklinį ugdymą teikiančiose mokyklose bei ikimokyklinėse įstaigose (toliau - švietimo įstaigos), neformaliojo švietimo įstaigose, pedagoginėje psichologinėje tarnyboje.

            2. Tvarkos apraše vartojama sąvoka „mokinio krepšelis“ – lėšos, skiriamos vienam sutartiniam mokiniui vienų metų mokymo reikmėms. Kitos šiame tvarkos apraše vartojamos sąvokos apibrėžtos Lietuvos Respublikos 63-2853).
; 2003, Nr. 23-593 (Žin., 1991, Nr.  švietimo įstatyme
            3. Skiriant mokinio krepšelio lėšas švietimo įstaigoms siekiama:

3.1. užtikrinti efektyvų mokinio krepšeliui finansuoti skirtų valstybės biudžeto lėšų panaudojimą;

3.2. didinti švietimo įstaigų vadovų atsakomybę vykdant klasių, grupių komplektavimą;

3.3. racionaliau sutvarkyti mokyklų tinklą, skatinti mokyklų konkurenciją, sudaryti vienodas sąlygas visiems mokiniams įgyti geros kokybės išsilavinimą;

3.4. stiprinti švietimo įstaigų finansinį savarankiškumą.

II. MOKINIO KREPŠELIO LĖŠŲ PASKIRSTYMAS IR PERSKIRSTYMAS

4. Sutartinių mokinių skaičius ir mokinio krepšelio lėšos ateinantiems biudžetiniams metams pagal einamųjų mokslo metų mokinių registro duomenis rugsėjo 1 d. skaičiuojamas vadovaujantis Lietuvos Respublikos Vyriausybės patvirtinta Mokinio krepšelio lėšų apskaičiavimo ir paskirstymo metodika (toliau – Metodika).

5. Sutartinių mokinių skaičius gaunamas švietimo įstaigos mokinių skaičių dauginant iš atitinkamų Metodikoje nustatytų sutartinių mokinių apskaičiavimo koeficientų.

6. Savivaldybės administracijos Švietimo ir sporto skyrius:

6.1. apskaičiuoja kiekvienos švietimo įstaigos bendrą mokinio krepšelio lėšų poreikį, kuris apskaičiuojamas sutartinių mokinių skaičių padauginus iš mokinio krepšelio dydžio; 

            6.2. 95 procentus atitinkamiems metams Savivaldybei skirtų mokinio krepšelio lėšų paskirsto proporcingai kiekvienai Savivaldybės švietimo įstaigai šio tvarkos aprašo 6.1. punkte nustatyta tvarka apskaičiuotam mokinio krepšelio lėšų poreikiui;

            6.3. 5 procentus atitinkamiems metams skirtų mokinio krepšelio lėšų paskirsto šioms mokymo reikmėms tenkinti:

            6.3.1. pedagoginei ir psichologinei pagalbai organizuoti;

            6.3.2. brandos egzaminams organizuoti ir vykdyti;

            6.3.3. bendrąjį lavinimą teikiančių mokyklų išorės auditui organizuoti;

            6.3.4. profesinės linkmės moduliams neformaliojo švietimo mokyklose finansuoti;

            6.3.5. neformaliajam švietimui, papildančiam bendrąsias pradinio, pagrindinio ir vidurinio ugdymo programas;

            6.3.6. pedagoginių darbuotojų tarifinių atlygių koeficientų skirtumams išlyginti mokyklose;

            6.3.7. bendrojo lavinimo ir priešmokyklinio ugdymo paslaugų prieinamumui užtikrinti.

            7. Šio tvarkos aprašo 6.3.1, 6.3.2, 6.3.3, 6.3.4, 6.3.5 punktuose nurodytoms mokymo reikmėms tenkinti Savivaldybė skiria 100 procentų Metodikos 2 priede atitinkamoms mokymo reikmėms nurodytų rekomenduojamų mokinio krepšelio lėšų sumų.

            8. Tvarkos aprašo 6.3 punkte nustatytos mokinio krepšelio lėšos Savivaldybės tarybos sprendimu paskirstomos: 

            8.1. Šakių rajono pedagoginei psichologinei tarnybai – pedagoginei psichologinei pagalbai organizuoti;

            8.2. bendrąjį lavinimą teikiančioms mokykloms – brandos egzaminams organizuoti ir vykdyti. Savivaldybės administracijos Biudžeto ir turto skyrius lėšas paskirsto vadovaudamasis Savivaldybės administracijos Švietimo ir sporto skyriaus sudarytu brandos egzaminų pagrindinės ir pakartotinės sesijos vyresniųjų vykdytojų, administratorių, vykdytojų, vertinimo komisijų pirmininkų, apeliacinių komisijų pirmininkų apeliacinės komisijos narių sąrašu. Informaciją mokyklos pateikia Švietimo ir sporto skyriui iki kiekvienų metų liepos 15 d.;

            8.3. bendrąjį lavinimą teikiančioms mokykloms – išorės auditui organizuoti. Lėšos numatomos mokykloms, kai einamaisiais metais Savivaldybėje vykdomas mokyklų išorės auditas;

            8.4. neformaliojo švietimo įstaigoms – vykdomiems profesinės linkmės moduliams finansuoti;

            8.5. neformaliojo švietimo įstaigoms – neformaliajam švietimui, papildančiam bendrąsias pradinio, pagrindinio ir vidurinio ugdymo programas, finansuoti. Savivaldybės administracijos Švietimo ir sporto skyrius lėšas paskirsto proporcingai pagal lankančių vaikų skaičių;

            8.6. švietimo įstaigoms – pedagoginių darbuotojų tarifinių atlygių koeficientų skirtumams išlyginti mokyklose ir bendrojo lavinimo bei priešmokyklinio ugdymo paslaugų prieinamumui užtikrinti. Šios lėšos paskirstomos švietimo įstaigoms mokinio krepšelio darbo užmokesčio lėšų trūkumui dengti ir atsiskaitymui už mokinius, išvykusius į kitas savivaldybes. Mokinio krepšelio lėšų trūkumas paskaičiuojamas palyginus faktišką lėšų poreikį mokymo reikmėms ir pagal Metodiką priklausančias lėšas bei įvertinus lėšų taupymo galimybes;

            8.7. iki einamųjų metų gruodžio 1 dienos nepaskirstytas tvarkos aprašo 6.3.2, 6.3.3, 6.3.6 ir 6.3.7 punktuose nurodytoms mokymo reikmėms tenkinti mokinio krepšelio lėšas Savivaldybės administracijos Biudžeto ir turto skyrius paskirsto proporcingai kiekvienai švietimo įstaigai, neformaliojo švietimo įstaigoms ir Pedagoginei psichologinei tarnybai mokinio krepšelio trūkumui dengti.

9. Mokymo lėšos perskirstomos, esant mokinių migracijai tarp Šakių rajono ir kitų savivaldybių bendrojo lavinimo mokyklų. Atitinkamos savivaldybės viena kitai, kai mokiniai pereina iš vienos savivaldybės finansuojamų mokyklų į kitos savivaldybės finansuojamas mokyklas, ne vėliau kaip iki liepos 1 d. (vienų mokslo metų pabaiga) ir ne vėliau kaip iki gruodžio 1 d. (kiti mokslo metai) perveda iš mokymui patvirtintų asignavimų tarpusavyje suderintas sumas.

10. Mokinio krepšelio lėšos tarp rajono švietimo įstaigų perskirstomos dėl rugsėjo 1 d. pasikeitusio sutartinių mokinių skaičiaus. 

III. MOKINIO KREPŠELIO LĖŠŲ NAUDOJIMAS

11. Už mokinio krepšelio lėšų naudojimą pagal paskirtį yra atsakingi švietimo įstaigų, neformaliojo švietimo įstaigų, Pedagoginės psichologinės tarnybos vadovai.

            12. Švietimo įstaigos skirtas mokinio krepšelio lėšas naudoja šioms mokymo reikmėms tenkinti: 

            12.1. darbo užmokesčiui pagal ugdymo planą, mokyklos ugdymo procesui organizuoti ir valdyti, mokyklos bibliotekos darbuotojams išlaikyti, psichologinei, specialiajai pedagoginei, specialiajai ir socialinei pedagoginei pagalbai organizuoti. Ne mažiau kaip 3 procentai šių lėšų turi būti skiriama psichologinei, specialiajai pedagoginei, specialiajai ir socialinei pedagoginei pagalbai organizuoti;

12.2. vadovėliams ir kitoms mokymo priemonėms, kurios skaičiuojamos pagal Metodiką faktiniam mokinių skaičiui;

12.3. mokinių pažintinei veiklai ir profesiniam orientavimui, kurios skaičiuojamos pagal Metodiką faktiniam mokinių skaičiui;

12.4. mokytojų ir kitų ugdymo procese dalyvaujančių asmenų kvalifikacijai tobulinti, kurios skaičiuojamos pagal Metodiką sutartiniam mokinių skaičiui;

            12.5. informacinėms ir komunikacinėms technologijoms (IKT) diegti ir naudoti, kurios skaičiuojamos pagal Metodiką faktiniam mokinių skaičiui.

13. Šio Aprašo 12.2–12.5 punktuose nurodytoms mokymo reikmėms tenkinti švietimo įstaigos turi skirti ne mažiau kaip 60 procentų Metodikos 2 priede atitinkamoms mokymo reikmėms nurodytų rekomenduojamų mokinio krepšelio lėšų sumų. Likusia dalimi gali būti dengiamas darbo užmokesčio fondo trūkumas.

14. Švietimo įstaiga, įvykdžiusi ugdymo planą, likusią nepanaudotą sumą Savivaldybės tarybos sprendimu gali naudoti vadovaudamasi atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo bei pakeitimo įstatymų reglamentuotomis nuostatomis.

15. Nepanaudotas per metus lėšas mokinio krepšeliui finansuoti švietimo įstaigos grąžina į Savivaldybės biudžeto sąskaitą, o Savivaldybės administracijos Biudžeto ir turto skyrius – į valstybės biudžeto sąskaitą iki kitų metų sausio 10 d.

IV. MOKINIO KREPŠELIO LĖŠŲ PERDAVIMAS

16. Mokiniams migruojant tarp savivaldybių, švietimo įstaigų vadovai Savivaldybės administracijos Švietimo ir sporto skyriui iki birželio 1 dienos (už praėjusių metų spalio – einamųjų metų gegužės mėnesius) ir iki spalio 1 dienos (už birželio-rugsėjo mėnesius), pateikia duomenis apie mokinius, išvykusius mokytis į kitų savivaldybių mokyklas arba atvykusius iš kitų savivaldybių mokyklų. Švietimo įstaigų vadovai atsako už teisingų duomenų apie mokinių migraciją pateikimą.

17. Savivaldybės administracijos Švietimo ir sporto skyrius apibendrina švietimo įstaigų pateiktus duomenis, atlieka skaičiavimus dėl gaunamų mokinio krepšelio lėšų, parengia mokinio krepšelio lėšų suderinimo - atsiskaitymo aktus, kuriuos suderina su Švietimo ir sporto skyriaus vedėju ir išsiunčia juos atitinkamoms savivaldybėms. Gautus suderintus iš kitų savivaldybių aktus Švietimo ir sporto skyrius pateikia Savivaldybės administracijos Biudžeto ir turto skyriui.

18. Savivaldybės administracijos Biudžeto ir turto skyrius pagal suderintus tarpusavio suderinimo - atsiskaitymų aktus dėl mokinio krepšelio lėšų perdavimo mokiniui perėjus iš vienos rajono švietimo įstaigos į kitos savivaldybės mokyklą – tikslina švietimo įstaigų asignavimus.

V. MOKINIO KREPŠELIO LĖŠŲ, SKIRTŲ MOKINIŲ PAŽINTINEI VEIKLAI, NAUDOJIMAS

19. Mokinių pažintinę veiklą organizuoja bendrojo lavinimo mokykla, kuriai Savivaldybės taryba tvirtina asignavimus mokinio krepšeliui finansuoti.

20. Lėšos naudojamos Lietuvos Respublikos Vyriausybės patvirtintai Valstybinės švietimo strategijos 2003-2012 metų nuostatų įgyvendinimo programai vykdyti.

21. Pažintinė veikla organizuojama išnaudojant teritorijos, kurioje yra mokykla, teikiamas galimybes, palaipsniui pereinant prie savivaldybės, apskrities ar šalies pažintinių objektų.

22. Rekomenduotina pažintinė veikla:

22.1. pažintiniai objektai - muziejai, istorijos, gamtos, geografijos, kultūros paminklai;

22.2. pažintinės veiklos formos - ekskursijos, išvykos, kraštotyrinė veikla, vaikų turizmo renginiai pažintiniais tikslais.

23. Lėšos, skirtos mokinių pažintinei veiklai, naudojamos apmokėti už:

23.1. mokinių dalyvavimą kitų švietimo teikėjų organizuojamose pažintinėse edukacinėse programose ir projektuose;

23.2. bilietus į pažintinius objektus;

23.3. mokinių ir juos lydinčių asmenų kelionės (transporto) į pažintinius objektus išlaidas;

23.4. gido paslaugas.

24. Lėšų, skirtų mokinių pažintinei veiklai, negalima naudoti:

24.1. kelionių į užsienį ir su jomis susijusioms išlaidoms apmokėti;

24.2. mokytojo darbo apmokėjimui už organizuojamą pažintinę veiklą;

24.3. mokinių išvykų į olimpiadas, konkursus, sporto varžybas ir pan. apmokėjimui;

24.4. pramoginių renginių lankymo ir organizavimo išlaidoms apmokėti;

24.5. projektų, programų parengimo išlaidoms apmokėti;

24.6. mokinių poilsio organizavimui.

25. Pažintinei veiklai finansuoti gali būti naudojamos ne tik mokinio krepšelio lėšos, bet ir rėmėjų, tėvų ir kitos lėšos teisės aktų nustatyta tvarka.

26. Siekdama pažintinės veiklos kokybės, veiksmingumo didinimo, paslaugų savikainos mažinimo, mokykla gali sudaryti bendradarbiavimo sutartis dėl pažintinės veiklos organizavimo su neformaliojo švietimo, kultūros ir kitomis įstaigomis, nevyriausybinėmis organizacijomis. 

27. Nepanaudotas mokinių pažintinei veiklai skirtas mokinio krepšelio lėšas švietimo įstaiga Savivaldybės tarybos sprendimu gali naudoti vadovaudamasi atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo bei pakeitimo įstatymų reglamentuotomis nuostatomis.            

VI. MOKINIO KREPŠELIO LĖŠŲ, SKIRTŲ MOKINIŲ PROFESINIAM ORIENTAVIMUI, NAUDOJIMAS

            28. Bendrąjį lavinimą teikiančios įstaigos mokinių profesiniam orientavimui lėšas planuoja atsižvelgdamos į profesinio orientavimo veiklų planą, mokinių interesus, gebėjimus, galimybes ir turimas moksleivio krepšelio lėšas.

            29. Lėšas, skirtas mokinių profesiniam orientavimui, galima naudoti:

            29.1. seminarams, paskaitoms, parodoms, mugėms ir kitiems renginiams, susijusiems su profesiniu mokinių orientavimu;

            29.2. renginiuose dalyvaujančių mokinių nakvynei;

            29.3. patalpų nuomai organizuojant renginius;

            29.4. mokinių kelionei į renginius (seminarus, konferencijas, profesinių ir aukštųjų mokyklų muges, parodas);

            29.5. renginiuose dalyvaujančių mokinių maitinimui;

            29.6. mokymo priemonėms, literatūrai, mokomosioms kompiuterinėms priemonėms, skirtoms profesiniam orientavimui, įsigyti bei informacinei medžiagai gaminti.

            30. Švietimo įstaigos vadovas paskiria asmenį, atsakingą už profesinio orientavimo veiklų mokykloje organizavimą.

            31. Nepanaudotas profesiniam orientavimui skirtas mokinio krepšelio lėšas švietimo įstaiga Savivaldybės tarybos sprendimu gali naudoti vadovaudamasi atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo bei pakeitimo įstatymų reglamentuotomis nuostatomis.            
VII. MOKINIO KREPŠELIO LĖŠŲ, SKIRTŲ BRANDOS EGZAMINAMS ADMINISTRUOTI, VYKDYTI IR VERTINTI, NAUDOJIMAS

            32. Mokinio krepšelio lėšos, skirtos brandos egzaminams administruoti, vykdyti ir vertinti, naudojamos:

            32.1. apmokėti už pagrindinės ir pakartotinės sesijų valstybinių brandos egzaminų vykdymą egzaminų centrų vykdymo grupių vyresniesiems vykdytojams, administratoriams ir vykdytojams;

            32.2. apmokėti už pagrindinės sesijos lietuvių kalbos (gimtosios) valstybinių brandos egzaminų teksto rašymo dalies kandidatų darbų vertinimą, vadovavimą vertinimui ir vertinimo administravimą vertinimo komisijos pirmininkui, darbų vertintojams, centro administratoriams;

32.3. apmokėti už  pagrindinės sesijos mokyklinių brandos egzaminų vykdymą, kandidatų darbų vertinimą ir apeliacijų nagrinėjimą mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, apeliacinių komisijų pirmininkams, vertintojams ir apeliacinių komisijų nariams;

32.4. apmokėti už pakartotinės sesijos mokyklinių brandos egzaminų organizavimą, vykdymą, kandidatų darbų vertinimą ir apeliacijų nagrinėjimą mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, apeliacinių komisijų pirmininkams, vertintojams ir apeliacinių komisijų nariams.

33. Švietimo įstaigos apmokėjimą vykdo, vadovaudamiesi Savivaldybės administracijos Švietimo ir sporto skyriaus sudarytu brandos egzaminų pagrindinės ir pakartotinės sesijos vyresniųjų vykdytojų, administratorių, vykdytojų, vertinimo komisijų pirmininkų, apeliacinių komisijų pirmininkų apeliacinės komisijos narių sąrašu.

34. Apmokant už darbą, vadovaujamasi valandiniais rekomendaciniais įkainiais, patvirtintais Lietuvos Respublikos švietimo ir mokslo ministro įsakymu.

VIII. MOKINIO KREPŠELIO LĖŠŲ, SKIRTŲ INFORMACINĖMS 

IR KOMUNIKACINĖMS TECHNOLOGIJOMS (IKT) DIEGTI, NAUDOJIMAS

            35. Mokinio krepšelio lėšos, skirtos IKT diegti, naudojamos :

            35.1. internetui diegti ir naudoti;

            35.2. duomenų bazėms tvarkyti;

            35.3. elektroniniams dienynams diegti ir tvarkyti;

            35.4. kitoms išlaidoms, susijusioms su informacinėmis ir komunikacinėmis technologijomis.

VIII. BAIGIAMOSIOS NUOSTATOS

            36. Švietimo įstaigos vadovas atsako už teisingą mokinio krepšelio lėšų naudojimą, teisingą ir laiku lėšų apskaitą, mokinio krepšelio lėšų išlaidų sąmatos patikslinimą kalendorinių metų pabaigoje. 

            37. Mokinio krepšelio lėšos naudojamos laikantis teisės aktų, reglamentuojančių Lietuvos Respublikos valstybės biudžeto ir savivaldybių biudžetų sudarymą ir vykdymą, ir atsižvelgiant į švietimo ir mokslo ministro tvirtinamas lėšų naudojimo atitinkamoms mokymo reikmėms tenkinti rekomendacijas.

_______________

